钦定古今图书集成/明伦汇编/氏族典/第367卷 > 《廖用贤尚友录》 > 谭性教
## 钦定古今图书集成/明伦汇编/氏族典/第367卷 > 《廖用贤尚友录》 > 谭性教

按《莱芜县志》：“性教字生伯，号笠石，又称黄雪居士。万
历庚戌成进士，授陈留令，以外艰归。丙辰，补襄城，值
大蝗，救荒多异政。庚申，补南吏部验封主事，升稽勋
郎。丙寅转陕西宁夏道，兵粮学政副使。入课铅椠，出
督戎马。花马池、长沙窝宣捷，受帑金之赉，濬汉唐渠，
安鼓噪兵。时魏珰炽甚，宁夏独无珰祠，人重其节概。”
以引疾得请归，军民遮留哭送者数万人。